OpenLLM-France/wikimedia huggingface dataset:
# Erg

Un erg (diwar an arabeg عِرْق `irq) a zo un dezerzh tevennoù, pe, resisoc'h, un dachenn tevennoù na fiñvont ket. Ne vez ken nemet an traezh a zo war c'horre a vez adstummet dibaouez gant an avel. Ma'z eo bet dibabet ar ger "erg" evit komz en un doare geologel etrevroadel, ez eus gerioù all ivez: er Sahara, an Douareged a implij ar ger "edeyen". Al Libianed a lavar kentoc'h "Ramla"; en Arabia hag en kreiz, e lavar tud ar vro ar ger "nefoud" pe "koum". 20% eus gorread ar Sahara a zo dindan stumm ergoù, kroget o deus d'en em ober e-pad prantad ar pleistosen. An darn vrasañ eus a re-se en em stumm e-barzh plegoù pe doulloù dre em zastum diwar zispennadurioù treuzkaset gant ar ouedoù. Pa vez glav e c'hellont daspugn dour, ar pezh a lak anezho d'ober peurvanoù. E-barzh an ergoù en Aljeria eo "Erg Meur ar C’hornôg", "Erg Meur ar Reter", "Erg Igidi" pe c’hoazh "Erg Chech" ar re vrasañ, hag en Niger eo Erg an Tenere an hini brudetañ.
# Ergativel-absolutivel

Er yezhoniezh e vez implijet an termen ergativel-absolutivel pe ergativel hepmuiken evit komz eus ur yezh ganti ur steudadur morfologel-kevreadurezhel a verk en he morfologiezh ha/pe en he c'hevreadurezh arguzenn bennañ ur verb amdranzitivel (S: rener) en un doare heñvel ouzh arguzenn amskouer ur verb tranzitivel (O: renadenn), disheñvel merkadur o-daou diouzh un tu neuze diouzh hini graer ur verb tranzitivel (A), da lâret eo:
S = O; A disheñvel
Er yezhoù a seurt-se ez eo rener ar frazenn a verv merket hervez reolennoù morfologiezh ar yezh-se, keit ha ma chom hep merk morfologel ebet pa vez rener ur verb amdranzitivel. Ne vez ket merket ivez renadennoù ar frazenn.
Setu ur skouer tennet eus an euskareg:
'Ni gizon naiz' Me'zo un den ('ni': absolutivel)
'Nik dut diru' Me am eus arc'hant ('ni': ergativel)

## Gwelet ivez

* Steudadur morfologel-kevreadurezhel
* Nominativel-akuzativel
# Craveggia

Craveggia zo ur gumun eus Italia e proviñs Verbano-Cusio-Ossola e Piemonte.
# Crazy Horse (strollad)

    Evit sterioù all Crazy Horse, gwelit ar pennad Crazy Horse (disheñvelout).
Crazy Horse zo ur strollad sonerien rock stadunanat bet krouet e 1963 gant Ralph Molina (soner taboulin), Billy Talbot (soner gitar-boud) ha Danny Whitten (soner gitar). Kejet o devoa an tri soner-mañ gant Nils Lofgren (kaner ha soner gitar) ha Jack Nitzsche (sonaozer ha kempenner) da-geñver enrolladenn After the Gold Rush, an trede albom bet savet gant Neil Young. Gant ar pemp soner-se eo e oa bet savet kentañ pladenn ar strollad nevez-c'hanet... Crazy Horse an anv anezhi evel-just.
Mil vrudet eo ar strollad dre m'en deus sonet meur a wech gant Neil Young, pa vefe war e albomoù pe e-kerzh troiadoù ar c'haner kanadian er bed a-bezh.
a vo kavet e Wikimedia Commons.
# Creazzo

Creazzo a zo ur gumun eus Italia, e Proviñs Vicenza, e rannvro Veneto.
# Crazy Horse (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Crazy Horse (wd. 1840–1877) a zo ur penn ameridian Sioux
Crazy Horse a c'hall ober dave ivez da:

## Sonerezh

* Crazy Horse (strollad), ur strollad rock amerikan a sone gant Neil Young

## Traoù all

* Crazy Horse, un ti-dudi noz e Pariz
# Crax

Crax :
| Ur barez Crax rubra. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Cracidae |
| Anv skiantel ||
| Crax Linnaeus, 1758 ||
| D'ar vevoniezh e tenn ar pennad-mañ. ||
Crax a zo ur genad e rummatadur an evned, krouet e 1758 gant an naturour svedat Carl von Linné (1707-1778).

## Spesadoù hag an isspesadoù anezhe

Seizh spesad a ya d'ober ar genad :
* Crax alberti,
* Crax alector
** C. a. alector ha C. a. erythrognatha,
* Crax blumenbachii,
* Crax daubentoni,
* Crax fasciolata,
** C. f. grayi, C. f. fasciolata ha C. f. pinima,
* Crax globulosa,
* Crax rubra
** C. r. griscomi ha C. r. rubra.
O c'havout a reer e Suamerika dreist-holl, panevet ar spesad rubra a gaver e Mec'hiko ivez.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Roadennoù IOC World Bird List diwar-benn Cracidae/Crax (lennet e-barzh d'ar 24 a viz Mae 2016).
# Creag Ealasaid

Creag Ealasaid, pe Ailsa Craig e saozneg, pe Karreg Elesbed e brezhoneg, zo un enezenn didud eus Bro-Skos er Firth of Clyde. Mengleuzioù greunvaen zo bet eno.

## Douaroniezh

Ur 16 km emañ an enezenn er c'hornog da Inbhir Gharbhain (Girvan).

## Skeudennoù

* Ailsa Craig
* Ailsa Craig, gant ledenez Kintyre en diadreñv
* Basalt columns on the south-west side of the island
* An tour-tan, gwelet eus ar c'hastell.
* Dismantroù ar c'hastell
* Eagle's Seat, un tornaod
* Peurvan en hanternoz an enezenn
* The north quarry, a source of curling stones
* The path to the quarry, formerly a railway
* Shingle beach on Ailsa Craig
* The summit ridge, looking towards Loch Ryan
* Tornaodoù
* One of two disused foghorns on Ailsa Craig
* Gwelet eus Pladda
# Cream

Cream a oa ur strollad sonerien vreizhveuriat bet krouet e-kreiz 1966 gant ar soner taboulin saoz Ginger Baker, ar soner gitar-boud ha kaner skosat Jack Bruce, ar soner gitar ha kaner saoz Eric Clapton.
Ne badas ket gwall bell istor ar strollad peogwir e tispartias an izili anezhañ an eil diouzh egile kenkent ha miz Du 1968.
# Crecchio

Crecchio zo ur gumun en Italia, e proviñs Chieti, e rannvro Abruzzo.
# Crazy Horse

    Evit implijoù all, gwelet Crazy Horse (disheñvelout).
Crazy Horse ("marc'h sot"), Tȟašúŋke Witkó e lakotaeg (distaget:), "sot-e-varc'h", ganet war-dro 1840-marvet e 1877) a oa ur penn amerindian, eus ar bobl Oglala Lakota, hag a stourmas ouzh arme ar Stadoù-Unanet en XIX$^{vet}$ kantved. Perzh a gemeras en Emgann Little Bighorn e miz Mezheven 1876.

## Liammoù diavaez

a vo kavet e Wikimedia Commons.
# Creative Commons

Bez’ ez eus eus aotreoù Creative Commons kevratoù, pe gontradoù, liesstumm e-keñver gwirioù an aozer, hag o wareziñ an doare da skignañ an oberennoù arzel dre-vras.
Eeun-hag-eeun, e tibab ar c'hrouer da skignañ e oberenn evit mann, met o heuliañ an diferadennoù resis-mañ :
* rediet pe get embann anv an aozer (BY)
* aotreañ pe get kemmañ an oberenn (ND)
* aotreañ pe get ober kenwerzh gant an oberenn (NC)
* rediañ an hevelep implijoù d'an oberenn lodennet pe deveret hag an oberenn gent (SA)

## Un tamm istor

En em stummet ha diorroet eo an aotreoù-mañ da heul ar prosezoù bet graet dre ar bed ouzh ar re a bellgarg sonerezh hag oberennoù a bep seurt dre ar rouedadoù Peer to Peer pe par-da-bar.
Levezonet mat int bet gant an aotreoù a zo bet savet gant bed ar poelladoù dieub, rak adtapet e vez diwarno pennsturienn ar gwarantiñ gwirioù. E gwirionez, ar c'hontrol eus doareoù aotreoù all giz ar SACEM pe kevredigezhioù a seurt-se, ec'h aotreont (o reiñ gwirioù) e-lec'h nac'h ha klask skoilhañ. An doare-mañ d'ober eo a ro dezho o fouez lezennel hollvedel.

## Ur skouer ekonomikel

Ar goulenn pennañ a zeu diwar se neuze a zo hemañ : penaos 'ta, e c'hell aozer un oberenn bevañ ma vez digoust pep tra ? ? ? Graet e vez an hevelep goulenn ivez abaoe tremen 20 vloaz evit ar pezh a sell ouzh ar poelladoù dieub. En deiz a hiziv, 90% eus servijerien a zo war ar rouedad Internet zo diazezet war boelladoù dieub (Linux ha GNU-où all ha zoken Mac hag a zo deveret eus Linux)…
An ijinadenn (rak ijin 'zo) a zo homañ : an hini en deus c'hoant da implijout un dra grouet evit mann a rank embann e welladennoù evit mann ivez. Ma n'houl ket en ober, neuze e ranko kavout un emglev gant ar c'hrouer kent diwar varc'had, hag o paeañ ur gwenneg bennak evel-just.
Degas a ra an aotreoù CC gwelladennoù d'ar c'hrouidigezhioù er bed a-bezh o tegas digoll d'ar c'hrouerien. Ar re a vefe diskredik c'hoazh, a rank gouzout penaos ez eus bet, e 2005, muioc'h eget 38 % eus an oberennoù sonerezh e Stadoù Unanet Amerika hag a vez embannet ha skignet gant aotreoù dieub. Setu perak e vez krouet alies gant an embregerezhioù bras amerikan lec'hiennoù da bellgargañ sonerezh evit mann.
Kinnig a ra Kaouenn.net ar seurt aotreoù-mañ dre ma soñj deomp e klotont mat gant hon raktres internet kevredigezhel 2.0, an holl oberennoù arzel breizhat ha mat-kaer gant ar muzik hengounel.

## Liammoù diavaez

a vo kavet e Wikimedia Commons.
* Lec’hienn ofisiel Creative Commons
# Frederick (Maryland)

Frederick zo ur gêr lec'hiet e norzh-kreiz stad Maryland e Stadoù-Unanet Amerika. Bez' e oa 65 239 a annezidi e 2010. Krouet eo bet anv Frederick en ur mod ofisiel e 1745.

## Kêrioù gevellet

| Bro | Kêr |
| Brazil | Aquiraz |
| Alamagn | Schifferstadt |

## Liammoù diavaez

* (en) Lec'hienn ofisiel
a vo kavet e Wikimedia Commons.
# Frederick Campion Steward

Frederick Campion Steward, ganet d'an 16 a viz Even 1904 ha marvet d'an 13 a viz Gwenholon 1993, a oa ur botanikour eus Bro-Saoz.
# Frederick Lau

Frederick Lau, ganet d'ar 17 a viz Eost 1989 e Berlin, a zo un aktour alaman.

## Buhez hag oberoù

Desavet e voe Frederick Lau e-giz pennhêr e Steglitz, ur c'harter eus Berlin, e-lec'h m'emañ o chom c'hoazh.
E 1999 e voe ar wezh kentañ dezhañ en em lakaat war ar renk evit ur roll. D'ar c'houlz-se eo e kavas e gourater a hiziv. D'e eizh vloaz e felle da Lau mont war ar vicher c'hoarier hockey war skorn, met goude bezañ c'hoariet e roll kentañ avat e savas c'hoant bras ennañ mont da c'hoarier echedoù. Brud a zeuas dezhañ e-giz aktour gant roll Tim, ur skoliad n'emañ ket en e jeu, e-barzh die Welle, film Dennis Gansel. Evit ar c'hoari-se e voe roet an Deutscher Filmpreis dezhañ er rummad gwellañ eil roll.

## Filmadurezh
### Filmoù

* 2000: Die Polizistin
* 2001/2002: Der Brief des Kosmonauten
* 2002: Das fliegende Klassenzimmer
* 2003/2004: Bibi Blocksberg und das Geheimnis der blauen Eulen
* 2004: Bergkristall
* 2004/2005: Unkenrufe
* 2008: Die Welle
* 2008: Freischwimmer

### Filmoù skinwel

* 2000/2001: Drei Stern Rot
* 2001: Jonathans Liebe
* 2001: Wie angelt man sich einen Müllmann?
* 2002: Kleeblatt küsst Kaktus
* 2003: Wer küsst schon einen Leguan?
* 2003: Rotlicht – Im Dickicht der Grossstadt
* 2003: Sterne leuchten auch am Tag
* 2004: Der verzauberte Otter
* 2005: Neger, Neger, Schornsteinfeger
* 2005: Die Mauer – Berlin '61
* 2006: Wie verführ ich meinen Ehemann
* 2006: An die Grenze
* 2007: Liebling, wir haben geerbt!
* 2007: Ein spätes Mädchen
* 2007: Der Lehrer
* 2007: Die Entdeckung der Currywurst
* 2007: Wie verführ' ich meinen Ehemann

### Heuliadoù skinwel

* 1999 : Achterbahn – Mein grosser Bruder
* 2001 : Doppelter Einsatz Berlin – Wehe dem, der liebt
* 2001 : Dr. Sommerfeld – Neues von Bülowbogen – Ein Dream-Team
* 2002 : Der Tod ist kein Beinbruch – Der Opa
* 2002 : Fremde Kinder – Schlangen im Feuer (Synchronsprecher)
* 2003/2004 : Stefanie – Eine Frau startet durch
* 2004 : Polizeiruf 110 – Die Mutter von Monte Carlo
* 2004 : SOKO Leipzig – Glückliche Familie
* 2005 : Schloss Einstein
* 2005 : SOKO Köln – Heckenschütze
* 2005 : Unsere 10 Gebote – Gebot 2: Du sollst den Namen des Herrn, deines Gottes, nicht missbrauchen
* 2006 : Der Kriminalist – Totgeschwiegen
* 2007 : Tatort Köln – Müll
* 2007 : Tatort Frankfurt - Bevor es dunkel wird

## Enorioù

* 2005 : Golvan aour Emil (priz skinwel ar vugale) evit e roll e-barzh Wer küsst schon einen Leguan?
* 2008 : Deutscher Filmpreis er rummad gwellañ eil roll evit Die Welle

## Liammoù diavaez

* (de) "Ein Berliner auf dem Weg zum Erfolg" – Poltred gant Peter Zander er gazetenn "Berliner Morgenpost", 8 Mae 2008
* (en) Frederick Lau e-barzh an Internet Movie Database
* (de) Blog Frederick Lau
# Frederick (priñs Kembre)

Friedrich Ludwig von Hannover, pe Frederick, priñs Kembre, pe Frederick, Prince of Wales e saozneg (1707-1751), a oa ur priñs eus Rouantelezh Hannover deuet da vout priñs pennhêr Bro-Saoz.

## E vuhez

Mab henañ George II, roue Breizh-Veur, e oa, ha dre-se eo e oa priñs pennhêr. Tad e oa da George III.
Dont a reas da Vro-Saoz pa voe bet anvet e dad da roue, tra ma voe-eñ anvet da Priñs Kembre. Hogen dre ma varvas a-raok e dad ne renas ket, hag e vab an hini a reas en e lec'h, eus 1760 da 1820.
Mab henañ George II ha Caroline von Brandenburg-Ansbach e oa. Dizemglev a oa etrezañ hag e dad. Bec'h a savas etrezo da zeiz e eured dirak an holl. Er bloaz goude e voe kaset kuit an daou bried eus al lez. Diwar neuze e vodas en-dro dezhañ enebourien politikerezh ar roue.

## Dimeziñ

Dimeziñ a reas da Augusta von Sachsen-Gotha

## E vugale

| Anv | Deiz o ganedigezh | Deiz o marv | Evezhiadennoù |
| Augusta Breizh-Veur | 1737 | 31 Meurzh 1813 | dimezet e 1764, da Karl Wilhelm Ferdinand von Braunschweig; bugale dezho |
| George III | 4 Mezheven 1738 | 29 Genver 1820 | dimezet e 1761, da Charlotte von Mecklenburg-Strelitz; bugale dezho |
| Edward, dug York hag Albany | 14 Meurzh 1739 | 17 Gwengolo 1767 | |
| Elizabeth Breizh-Veur | 30 Kerzu 1740 | 4 Gwengolo 1759 | |
| William Henry, dug Gloucester hag Edinburgh | 14 Du 1743 | 25 Eost 1805 | dimezet e 1766, da Maria Waldegrave, kontez Waldegrave; bugale dezho |
| Henry, dug Cumberland ha Strathearn | 27 Du 1745 | 18 Gwengolo 1790 | (kaoz zo bet e vije bet dimezet da Olive Wilmot en 1767 met ne voe ket) dimezet e 1771 da Anne Houghton; divugel |
| Louisa Breizh-Veur | 8 Meurzh 1749 | 13 Mae 1768 | marvet da 19 vloaz |
| Frederick Breizh-Veur | 13 Mae 1750 | 29 Kerzu 1765 | marvet da 15 vloaz |
| Caroline Matilda Kembre | 11 Gouhere 1751 | 10 Mae 1775 | dimezet e 1766 da g-Christian VII, roue Danmark, bugale dezho |
# Frederick Chiluba

Frederick Chiluba (30 a viz Ebrel 1943 - 18 a viz Even 2011) a oa ur politikour eus Zambia, bet eil prezidant ar vro etre 1991 ha 2002.
Kemer a reas perzh e krouidigezh ar strollad politikel MDD (Movement for Multiparty Democracy) e 1990. Lakaat a reas e anv e dilennadeg 1991. Gounit a reas gant ouzhpenn 80% eus ar mouezhioù a-enep ar prezidant Kenneth Kaunda. Dont a reas da vezañ eil prezidant Zambia d'ar 1añ a viz Du 1991. Addilennet e voe e 1996. En aner e klaskas cheñch ar Vonreizh evit lakaat e anv un trede gwech e dilennadeg 2001 ha Levy Mwanawasa a gemeras e blas e penn ar Stad d'an 2 a viz Genver 2002.
Goude e brezidantelezh e voe tamallet dezhañ bezañ diheñchet ouzhpenn 40 milion a dollaroù.
g • ka • kePrezidanted Zambia :
* Kenneth Kaunda · Frederick Chiluba · Levy Mwanawasa · Rupiah Banda · Michael Sata
# Frederick Deacon

Frederick Deacon a zo bet ganet e miz Genver 1829 ha marvet e miz Here 1875. Mestrc'hoarier echedoù saoz.
Trec'h e voe war W. Gilby (2 - 1) en ur match ha koll a reas a-enep da Charles Edward Ranken (0 - 2) e Tournamant Londrez 1851.
Trec'h e voe ivez war Edward Löwe (7.5 - 2.5) e 1851 ha Carl Mayet (5 - 2) e 1852.
Eilvet e voe e Tournamant Londrez 1862 (handicap), bet gounezet gant Georges-Henri MacKenzie.
11vet e voe e Londrez e 1852 (5vet Kendalc'h BCA), bet gounezet gant Adolf Anderssen .
Koll a reas ur match a-enep da Wilhelm Steinitz (1.5 - 5.5) e Tournamant Londrez 1863 .
# Frederick DuCane Godman

Frederick DuCane Godman, bet ganet d'ar 15 a viz Genver 1834 e Godalming (Surrey, Bro-Saoz) hag aet da Anaon d'an 19 a viz C'hwevrer 1919 e Londrez (Bro-Saoz), a oa ur skiantour saoz. Pleustriñ a reas war an amprevanoniezh, an evnoniezh ha sellet e veze outañ evel un arbennigour war al lepidoptered.

## Listenn al laboused studiet gantañ
### Genadoù

* C : Chlorothraupis
* M : Myiopagis.

### Spesadoù

* C
    Colaptes auricularis, Columba bollii (kudon Bolle).

## Notennoù ha daveennoù

* ↑ Ober a reer gant ar berradur Godman e metoù al loenoniezh.
* 1 2 3 A-gevret gant Osbert Salvin.
a vo kavet e Wikimedia Commons.
# Frederica Amalia Danmark

Frederica Amalia Danmark (1649-1704) a oa ur briñsez danat.
Eil merc'h ar roue Frederick III, roue Danmark, ha Sophie Amalie von Braunschweig-Lüneburg e oa.
Dont a reas da vout dugez Holstein-Gottorp adal 1667 betek 1695 goude dimeziñ d'an dug Christian Albrecht av Holstein-Gottorp.

## He bugale

Pevar bugel o doe:
* Sophia Amalia (1670 - 1710), a zimezas e 1695 d'an dug August Wilhelm, Dug Braunschweig-Lüneburg. N'o doe bugel ebet.
* Frederick (1671-1702), a voe dug war-lerc'h e dad, anvet neuze Frederick IV Holstein-Gottorp.
* Christian August (1673 - 1726), a voe dug war-lerc'h marv e vreur .
* Marie Elisabeth (1678-1755), abadez Abati Quedlinburg.
# Frederick, Dug York hag Albany

Frederick Augustus, , ganet d'ar 16 a viz Eost 1763 ha marvet d'ar 5 a viz Genver 1827, a oa ur priñs saoz, Dug York hag Albany, kont Ulaid, mab d'ar roue foll George III ha d'e bried Charlotte von Mecklenburg-Strelitz, evel e vreur henañ George IV.
Dimeziñ a reas e 1791 da Friederike Charlotte von Preußen, ur verc'h da roue Prusia, Friedrich Wilhelm II . Dispartiañ a rejont ha n'o doe bugel ebet. Kontet e voe en dije bet meur a vastad amañ hag ahont goude.
Lakaet e voe e penn an arme où saoz en 1793, en Belgia, hogen pilet e voe, marankas adlestrañ.
E 1803 e voe chaok diwar-benn e serc'h Mary Anne Clarke.
# Frederick Breizh-Veur

    Marteze emaoc'h o klask e dad, Frederick (priñs Kembre) ; pe e niz, Frederick (dug York hag Albany)
Frederick, pe Frederick William (1750 - 1765), a oa ur priñs saoz.

## E vuhez

Ganet e oa e 1750, e Leicester House, e Westminster, e London. Mab e e oa da Frederick (priñs Kembre) ha d'e bried Augusta von Sachsen-Gotha.
Mab-bihan e oa d'ar roue George II ha d'e bried Caroline von Brandenburg-Ansbach. Breur e oa d'ar roue George III. Mervel a reas e miz Kerzu 1765, e Leicester House, da 15 vloaz.

## Lec'hioù

* Fort Frederick, en Kingston, Ontario,
* Fort Frederica, ha kêr Frederica, en St. Simons Island, Georgia
# Eil emgann ar Piave

Eil emgann ar Piave zo un emgann bet stourmet etre ar 15 hag an 23 a viz Even 1918 en Italia etre arme Aostria-Hungaria ha hini Rouantelezh Italia (Regio Esercito). Un trec'h e oa bet evit Lu Italia. An emgann a oa bet un taol fall evit Aostria-Hungaria ha neuze gant ar Galloudoù Kreiz, met ne oa ket bet gwelet evel-se gant an Italianed d'ar mare-se. Erich Ludendorff, en ur glevet ar c'heloù en dije embannet en devoa bet 'ar santimant da goll evit ar wech kentañ'. Ar gwir a oa gantañ rak gant an amzer o redek e oa deuet anat e oa bet an emgann drastus-se penn-kentañ ar fin evit an Impalaeriezh Aostrian-hungariat. Anvet eo bet "battaglia del solstizio" gant ar barzh faskour Gabriele d'Annunzio. E-tro 118 000 den a oa bet kollet gant Aostria-hungaria, 87 181 gant Italia.
# Eil kantved kt JK

Eil milved kt JK | I$^{añ}$ milved kt JK | I$^{añ}$ milved
../.. | VI$^{vet}$ kantved kt JK | III$^e$ kantved kt JK | Eil kantved kt JK | I$^{añ}$ kantved kt JK | I$^{añ}$ kantved | ../..
Bloavezhioù 190 kt JK | Bloavezhioù 180 kt JK | Bloavezhioù 170 kt JK | Bloavezhioù 160 kt JK | Bloavezhioù 150 kt JK Bloavezhioù 140 kt JK | Bloavezhioù 130 kt JK | Bloavezhioù 120 kt JK | Bloavezhioù 110 kt JK | Bloavezhioù 100 kt JK
| -200 | -199 | -198 | -197 | -196 | -195 | -194 | -193 | -192 | -191 |
| -190 | -189 | -188 | -187 | -186 | -185 | -184 | -183 | -182 | -181 |
| -180 | -179 | -178 | -177 | -176 | -175 | -174 | -173 | -172 | -171 |
| -170 | -169 | -168 | -167 | -166 | -165 | -164 | -163 | -162 | -161 |
| -160 | -159 | -158 | -157 | -156 | -155 | -154 | -153 | -152 | -151 |
| -150 | -149 | -148 | -147 | -146 | -145 | -144 | -143 | -142 | -141 |
| -140 | -139 | -138 | -137 | -136 | -135 | -134 | -133 | -132 | -131 |
| -130 | -129 | -128 | -127 | -126 | -125 | -124 | -123 | -122 | -121 |
| -120 | -119 | -118 | -117 | -116 | -115 | -114 | -113 | -112 | -111 |
| -110 | -109 | -108 | -107 | -106 | -105 | -104 | -103 | -102 | -101 |
| Gwelet ivez : Roll ar C'hantvedoù, Sifroù roman ||||||||||
Kregiñ a ra an eil kantved kt JK d'ar 1añ a viz Genver -200 hag ec'h echu d'an 31 a viz Kerzu -101.

## Darvoudoù
### Afrika

* 202-148 kent JK : ren a ra Massinissa war Rouantelezh Numidia.
* 198 kt JK : engravet eo dekred kurunidigezh Ptoleme V, roue Ejipt, war maen Rosetta e teir yezh.
* 149-146 kt JK : trede brezel punek, paket eo Kartada gant ar Republik roman.

### Azia

* kregiñ a ra an Tierniezh Han e Sina.

### Europa

* III/II kantved kt JK : sevenadurezh an opida (kêrioù keltiek) en Europa ar C'hornôg ha Kreiz.
* 197-179 kt JK : brezel keltiberiat kentañ etre ar Geltibered hag ar Romaned.
# Eil lizher Sant Yann

Emañ tri Lizher Sant Yann e-touez Lizheroù Katolik an Testamant Nevez. Hervez Maodez Glanndour e vefe bet skrivet al lizheroù-mañ etre 95 ha 105 GJK, war-dro fin buhez an abostol, d'ar mare ma skrive e aviel.

### Gant piv eo bet skrivet ?

« Gant an abostol Sant Yann, hervez an hengoun, eo bet skrivet al lizher-mañ[...](Lizher kentañ Sant Yann)» a skriv Maodez Glanndour. « Daoust n'int sinet nemet gant un ano diresis, « an Henaour », ez int bet lakaet a viskoazh dindan ano Sant Yann. E soñjoù, e zoare a gaver enno evit gwir, ha diaes eo krediñ e vefe bet roet ano an Abostol da skridoù ken dister, mar ne vefent ket eus e zorn. » a lavar a-zivout an eil hag an trede lizher.

### Da biv e voe kaset Eil lizher Sant Yann ?

« Diaes eo gouzout pehini eo an Iliz a zo bet kaset dezhi an eil lizher : amañ evel evit al lizher kentañ eo moarvat unan eus ilizoù Azia a oa Yann penneskob warni. »

### Danvez al izher

An eil hag antrede lizher a zo lizheroù berr, bilhedoù kentoc'h. An eil a lavar d'un iliz, eus Azia-vihanañ moarvat, teurel evezh ouzh kelennadurezhioù zo a nac'h an enkorfadur

#### Notennoù ha daveennoù

* ↑ {br}Digoradur d'al Lizheroù Katolik, eil levrenn troidigezh an Testamant Nevez, Al Liamm 1971, p 535
* ↑ {br} Maodez Glanndour, digoradur d'al Lizheroù Katolik, Al Liamm, 1971, p 535
* ↑ {br}Maodez Glandour, Digoradur d'al Lizheroù Katolik, Al Liamm, 1971, p 535
* ↑ {fr} La Sainte Bible, cerf, 1961, p 1396
# Eil emgann aerborzh Donetsk

Eil emgann aerborzh Donetsk a oa c'hoarvezet etre nerzhioù lu Ukraina ha disrannourien Republik Pobl Donetsk harpet gant bagadoù soudarded eus Rusia e-kerzh Brezel an Donbas. Bez e oa bet un emgann a-raok e miz Mae 2014, hag aerborzh etrebroadel Donetsk a oa chomet e dalc'h Ukraina. En desped d'un arsav-brezel, Protokol Minsk, a dalveze abaoe ar 5 a viz Gwengolo 2014, ar stourm a oa adkroget etre an daou du d'an 28 a viz Gwengolo 2014.
Pa oa bet kroget an eil emgann, an aerborzh a oa lec'hiet etre al linennoù disrannour hag al linennoù ukrainat. Al lodenn diwezhañ eus kêr Donetsk e dalc'h Ukrainiz e oa. Ur stourm kalet a oa bet en aerborzh er bloavezh 2015, dreist-holl e miz Genver. D'an 21 a viz C'hwevrer, nerzhioù lu an DPR a oa deuet a-benn da doullañ linennoù difenn nerzhioù lu Ukraina en aerborzh. Ar peurrest eus an nerzhioù ukrainat a voe lazhet, rediet da gilañ pe prizoniet. Lesanvet e voe an emgann "Stalingrad Bihan".